18/01/2017 | Administración LocalMunicipal
Outes
Bases convocatoria axudas económicas a familias para compensación gastos farmacéuticos

A Xunta de Goberno Local, na sesión do 09.01.2017, trala correspondente deliberación e por unanimidade, aprobou as anteditas bases, que son como segue: Con data 15.12.2016, recibiuse no Concello a notificación de resolución de concesión dunha subvención por parte da Consellería de Política Social por importe de 4.320,00 €, para a posta en marcha de programas de axudas económicas a familias con menores a cargo para a compensación dos seus gastos farmacéuticos ao abeiro da Orde do 12 de agosto de 2016 de dita Consellería (DOG nº 161 do 26.08.2016). A Xunta de Goberno Local, trala correspondente deliberación e por unanimidade, ACORDA: Primeiro.- Aprobar as bases da convocatoria de axudas económicas a familias con menores a cargo para a compensación dos seus gastos farmacéuticos para ao ano 2017. O obxecto da presente convocatoria é apoiar a familias con menores a cargo que atravesan dificultades a través de axudas económicas ao cofinanciamento do 40% dos medicamentos financiados polo Sistema nacional de saúde prescritos a través de receita médica. Poderán ter a condición de beneficiarios das axudas as familias que cumpran os seguintes requisitos: · Estar empadroadas no Concello de Outes. · Que ao menos un dos membros da unidade de convivencia sexa menor de 16 anos. · Non superar os límites de ingresos mensuais a que se refire o artigo 12. d da lei 10/2013, do 27 de novembro, de inclusión social de Galicia: o familias con 2 membros: 573,83€/mes o familias con 3 membros: 591,08€/mes o familias con 4 membros: 644,33€/mes o familias con 5 membros: 697,58€/mes o familias con 6 ou mais membros: 718,88€/mes As solicitudes para a concesión das presentes axudas presentaranse de acordo co modelo establecido a tal fin nos Servicios Sociais do Concello (educadora familiar e/ou traballadores sociais), e deberá acompañarse da seguinte documentación: · Impreso de solicitude debidamente cuberto. · Fotocopia do DNI do solicitante e daqueles membros que convivan no domicilio familiar. Aportarase tamén copia do libro de familia onde consten o/a menor/es que conviven no domicilio. · Certificado de empadroamento/certificado de convivencia. · Certificado nº de conta bancaria · Xustificante receita médica. · Factura da farmacia. · Xustificantes dos ingresos que perciba no momento da solicitude a persoa solicitante e resto das persoas que integren a unidade familiar en concepto de rendementos do traballo ou de actividades económicas, como retribucións, rendas, prestacións, axudas, subsidios, prestacións de pagamento único ou por calquera outro concepto; así mesmo, as cantidades percibidas en concepto de rendementos do capital mobiliario e inmobiliario, alugamentos ou similares, así como rendementos do patrimonio. · Copia da declaración da renda ou datos fiscais relativos ao último exercicio da persoa solicitante e resto das persoas que integran a unidade familiar, só no caso de non autorizar a súa consulta. As solicitudes poderán facer referencia a gastos farmacéuticos realizados dende o 1 de decembro de 2016 ata o 30 de novembro de 2017. O prazo de presentación das solicitudes rematará o 30 de novembro de 2017. Unha vez presentada a solicitude o órgano instructor, educadora familiar e/ou traballadores sociais, realizarán as comprobacions necesarias para a determinación, coñecemento e comprobación dos datos. Se a solicitude non reúne os requisitos establecidos, requeriráselle ao interesado para que a enmende no prázo de 10 días, indicándoselle que de non facelo daráselle por desistido da súa solititude que será arquivada sen mais trámites. Se a solicitude cumpre os requisitos esixidos formularáse proposta de resolución provisional na que se expresará o cumprimento dos requisitos dos solicitantes para a concesión das axudas e a contía individualizada de subvención que se propón para cada solicitante con arreglo ós requisitos exisidos no artigo 2 das presentes bases. A proposta de resolución provisional, que conterá as solicitudes presentadas no mes inmediato anterior, presentaráse á Xunta de Goberno Local, que será o órgano competente para a súa resolución definitiva e concesión, previo informe da intervención municipal. As axudas concedidas serán notificadas aos solicitantes e procederáse ao pago da contía concedida. O crédito orzamentario para as presentes axudas, financiadas pola Xunta de Galicia, é de 5.400€ con cargo á aplicación orzamentaria 2311-7C-48001 do orzamento de 2017. O importe das axudas concedidas a cada solicitante ascenderá ó importe total solicitado sendo a contía máxima que se pode conceder por persoa integrante da unidade familiar e anualidade 120€. Poderá superarse este límite nos casos en que a situación do destinatario final o faga aconsellable, circunstancia que deberá estar debidamente xustificada no correspondente informe social emitido polo traballador/a social dos servizos sociais comunitarios básicos. As solicitudes serán atendidas por rigoroso orde de presentación no rexistro de entrada do Concello ata que se agote o crédito orzamentario destinado a dita finalidade. D./Dna.__________________________________________________________________________, DNI__________________, enderezo:_______________________________________________________________________ e tfno.: _____________________ Vista a convocatoria de axudas económicas a familias con menores a cargo para a compensación dos seus gastos farmacéuticos financiadas pola Xunta de Galicia para o ano 2017 aprobadas na Xunta de Goberno Local en data, SOLICITO: Unha axuda económica de ________________________ euros para facerlle fronte a ditos gastos realizados no período de ____________________________________e referidos aos medicamentos financiados polos Sistema Nacional de Saúde que teño prescritos a través de receita médica, para o que presento a seguinte documentación: · Fotocopia do DNI do solicitante e daqueles membros que convivan no domicilio familiar así como copia do libro de familia onde constan o/a menor/es que conviven no domicilio. · Certificado de empadroamento. · Certificado nº de conta bancaria · Xustificante receita médica. · Factura da farmacia. · Xustificantes dos ingresos que perciba no momento da solicitude a persoa solicitante e resto das persoas que integren a unidade familiar en concepto de rendementos do traballo ou de actividades económicas, como retribucións, rendas, prestacións, axudas, subsidios, prestacións de pagamento único ou por calquera outro concepto; así mesmo, as cantidades percibidas en concepto de rendementos do capital mobiliario e inmobiliario, alugamentos ou similares, así como rendementos do patrimonio. · Copia da declaración da renda ou datos fiscais relativos ao último exercicio da persoa solicitante e resto das persoas que integran a unidade familiar, só no caso de non autorizar a súa consulta. Outes,. de. de 2017. Dacordo co establecido pola lei orgánica 15/1999, de 13 de decembro, de protección de datos de carácter persoal, consinto que estes datos sexan incluídos nun ficheiro do que é titular o Concello de Outes e poidan ser utilizados para xestionar calquera cuestión relacionada coa axuda social solicitada, e declaro estar informado sobre os dereitos de acceso, rectificación, cancelación e oposición que poderei exercitar no domicilio de Concello de Outes, en Rúa da Vila, 1, 15230- A Serra de Outes (A Coruña). Os seus datos poderán ser comunicados a organismos e administracións con competencia na materia, coa finalidade única de tramitar as axudas sociales solicitadas. SRA. ALCALDESA-PRESIDENTA DO CONCELLO DE OUTES” D./Dna.______________________________________________________________________, DNI. nº__________________, enderezo:_______________________________________________________________________ e tfno.: _____________________ DECLARO que non teño débedas fiscais nin sociais pendentes coa Seguridade Social nin coa Administración Autonómica, nin me atopo en ningún dos supostos que impiden obter a condición de beneficiario de subvencións por parte das Administracións Públicas recollidos no artigo 13 da Lei 38/2003, Xeral de Subvencións. Asimesmo, en cumprimento do artigo 23.3 da Lei Xeral de Subvencións, autorizo ao Concello de Outes a solicitar os correspondentes certificados de atoparme ao corrente das miñas obrigas tributarias. Outes,. de. de 2017. Segundo.- A eficacia das anteditas bases queda condicionada á entrada en vigor do orzamento xeral do Concello para o ano 2017. Outes, 12 de xaneiro de 2017 A Alcaldesa, Asdo. María Beatriz Molinos Vidal